Această inițiativă comunitară a fost marcată de acțiuni concrete de salubrizare pe malul rîului, reflectînd angajamentul locuitorilor pentru conservarea și îmbunătățirea calității mediului înconjurător, transmite Noi.md.
Evenimentul a fost organizat cu scopul de a evidenția importanța rîului Nistru în viața comunităților locale și de a sensibiliza oamenii cu privire la necesitatea protejării acestui ecosistem vital. Voluntarii s-au implicat activ în activitățile de salubrizare, colectînd deșeuri și reziduuri care afectează calitatea apei și biodiversitatea rîului.
„Ziua Nistrului este o ocazie excelentă pentru comunitatea noastră să se unească într-un efort comun pentru protejarea resurselor de apă. sîntem mîndri să vedem implicarea activă a voluntarilor din Rezina și din localitățile învecinate în această inițiativă important. Acțiunile de salubrizare desfășurate pe malul rîului Nistru au un impact pozitiv asupra mediului înconjurător și vor contribui la îmbunătățirea calității vieții”, subliniază Inspectoratul pentru Protecția Mediului.
Precizăm că, în fiecare an, în ultima duminică a lunii mai, sărbătorim Ziua Nistrului, una dintre cele mai mari bogății naturale ale țării noastre, care asigură apa pentru 80% din populație, avînd un rol esențial în agricultură și dezvoltarea durabilă